ຂະນະທີ່ສົງຄາມອີຣັກສິ້ນສຸດລົງ ທະຫານອາເມຣິກັນ ແລະອີຣັກ ພາກັນລະນຶກເຖິງ ຄວາມເຈັບປວດ ຈາກສົງຄາມ (ເບິ່ງວີດີໂອ ລາວ-ອັງກິດ)
ຊາວ​ອີຣັກບາງ​ຄົນ​ຍັງ​ບໍ່​ແນ່​ໃຈ​ປານ​ໃດ​ວ່າ ການ​ບຸກລຸກ​ຂອງ​ອາ​ເມຣິກາ ທີ່​ຍັງ​ຜົນ​ໃຫ້​ຊາວ​ອີຣັກຫລາຍ​ພັນ​ຄົນ​ເສຍ​ຊີວິດ​ໄປ​ນັ້ນ ມັນ​ຄຸ້ມ​ຄ່າ
ອີກບໍ່ເທົ່າໃດມື້ຕໍ່ໜ້ານີ້ ກອງທັບສະຫະລັດຈະສິ້ນສຸດ ການມີໜ້າຂອງຕົນຢູ່ໃນອີຣັກ ຫລັງຈາກໄດ້ປະຕິບັດງານຢູ່ທີ່ນັ້ນເປັນເວລາເກືອບເກົ້າປີ ທະຫານອາເມຣິກັນແລະອີຣັກ ມອງເຫັນການຖອນທະຫານດ້ວຍຄວາມສະເທືອນໃຈ ທີ່ສັບສົນພໍສົມຄວນ ນັກຂ່າວ Sharon Behn ລາຍງານຈາກຄ້າຍທະຫານ Adder ຢູ່ໃກ້ເມືອງ Nasriyah ທາງພາກໃຕ້ຂອງອີຣັກ ທອງປານມີເລຶ່ອງນີ້ ມາສະເໜີທ່ານໃນອັນດັບຕໍ່ໄປ ໃນທ້າຍປີນີ້ ທຸງຊາດອາເມຣິກາຈະຖືກຊັກລົງ ໃນຄ້າຍທະຫານແຫ່ງນີ້ໃນເຂດພາກໃຕ້ ອີຣັກ ຊຶ່ງເປັນຂີດໝາຍຂອງການສິ້ນສຸດການມີໜ້າຂອງກອງ ທັບສະຫະລັດໃນອີຣັກ ເກືອບ 9 ປີນັ້ນ ຈ່າເອກ Butler Kendrick Jr ກອງພົນນ້ອຍທະຫານຊ່າງທີ່ 20 ເປັນຜູ້ນຶ່ງໃນຈຸທໍາ ອິດທີ່ເລິ່ມເຂົ້າໄປປະຈໍາການໃນອີຣັກ ໃນການບຸກລຸກອີຣັກ ຂັ້ນເບື້ອງຕົ້ນໃນປີ 2003 ຜູ້ກ່ຽວໄດ້ປະຈໍາການໄປໆມາໆຫລາຍຄັ້ງ ແລະຜູ້ກ່ຽວຈະກັບຄືນບ້ານອີກໃນປີນີ້ ແລະເປັນຜູ້ສຸດທ້າຍທີ່ອອກຈາກອີຣັກ ລາວເລິ່ມໃຊ້ຊີວິດບັ້ນໃໝ່ທີ່ເຮືອນຂອງລາວ ແຕ່ຈ່າເອກ Kendrick ກໍນໍາເອົາຄວາມຊົງຈໍາ ທີ່ຫຼົງລືມໄດ້ຍາກກັບມາບ້ານນໍານັ້ນ ກໍຄື ການສູນເສຍຜູ້ບັງຄັບກອງຮ້ອຍ ພັນຕີ James Ahearn ຂອງລາວເມື່ອສີ່ປີຜ່ານມາ ຍ້ອນລະເບີດລູກນຶ່ງໃນລະດູຮ້ອນປີ 2007 ອັນເປັນເຫດການນຶ່ງ ທີ່ລາວລືມບໍ່ໄດ້ “ ທະຫານອາເມຣິກັນເສຍຊີວິດຫລາຍກວ່າ 4,400 ຄົນໃນອີຣັກ ອີກຫລາຍຄົນອີກທີ່ ບາດເຈັບ ສະຫະລັດກ່າວວ່າມັນເປັນການສູ້ລົບເພື່ອນໍາເອົາປະຊາທິປະໄຕມາແທນ ທີ່ລະບອບຜະເດັດການ ພົນເອກ Jeffrey Buchanan ກ່າວວ່າ ມັນກໍມີຄວາມກ້າວໜ່້າຢູ່ ແຕ່ບັດນີ້ ເລຶ່ອງ ອະນາຄົດແມ່ນຂຶ້ນຢູ່ກັບອີຣັກເອງ ຊາວອີຣັກບາງຄົນຍັງບໍ່ແນ່ໃຈປານໃດວ່າ ການບຸກລຸກຂອງອາເມຣິກາ ທີ່ຍັງຜົນໃຫ້ຊາວ ອີຣັກຫລາຍພັນຄົນເສຍຊີວິດໄປນັ້ນ ມັນຄຸ້ມຄ່າບໍ່ ເອື້ອຍຂອງນາງ Heba Hisham ກໍເປັນຜູ້ນຶ່ງທີ່ເສຍຊີວິດໃນຈໍານວນນັ້ນ ລາວເສຍຊີວິດ ຕອນອາຍຸ 22 ປີທີ່ໂຮງໝໍແບກແດດ ພວກໝໍຢູ່ທີ່ນັ້ນບໍ່ສາມາດຊ່ວຍຊີວິດລາວໄວ້ໄດ້ ຍ້ອນບໍ່ມີອຸບປະກອນການແພດແລະຢຸກຢາທີ່ເໝາະສົມ ເວລາແປດປີເຄິ່ງຂອງສົງຄາມ ແມ່ນໄດ້ປະຮອຍແຜທີ່ລໍ້າເລິກໄວ້ກັບຊາວອາເມຣິກັນທີ່ໄດ້ ຮັບໃຊ້ໃນກອງທັບ ແລະຊາວອີຣັກທີ່ຕ້ອງທົນກັບມັນນັ້ນ